CELEX: 32021D0904
Language: el
Date: 2021-06-03 00:00:00
Title: Απόφαση (ΚΕΠΠΑ) 2021/904 του Συμβουλίου της 3ης Ιουνίου 2021 για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κόσοβο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.) (EULEX KOSOVO)

4.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 197/114
               
            
         ΑΠΟΦΑΣΗ (ΚΕΠΠΑ) 2021/904 ΤΟΥ ΣΥΜΒΟΥΛΙΟΥ
         της 3ης Ιουνίου 2021
         για την τροποποίηση της κοινής δράσης 2008/124/ΚΕΠΠΑ
         σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κόσοβο (*) (EULEX KOSOVO)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 42 παράγραφος 4 και 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 4 Φεβρουαρίου 2008 το Συμβούλιο ενέκρινε την κοινή δράση 2008/124/ΚΕΠΠΑ (1).
                  
               
                     (2)
                  
                  
                     Στις 11 Ιουνίου 2020 το Συμβούλιο εξέδωσε την απόφαση (ΚΕΠΠΑ) 2020/792 (2) για την τροποποίηση της κοινής δράσης 2008/124/ΚΕΠΠΑ και την παράταση της αποστολής έως τις 14 Ιουνίου 2021.
                  
               
                     (3)
                  
                  
                     Στο πλαίσιο της στρατηγικής επανεξέτασης της EULEX KOSOVO, η Επιτροπή Πολιτικής και Ασφάλειας (ΕΠΑ) συμφώνησε ότι η αποστολή θα πρέπει να παραταθεί έως τις 14 Ιουνίου 2023 και ότι το καθήκον της παροχής επιχειρησιακής στήριξης στον διάλογο που διεξάγεται υπό την αιγίδα της ΕΕ θα πρέπει να μεταβιβαστεί στο Γραφείο της Ευρωπαϊκής Ένωσης στο Κόσοβο έως τις 31 Δεκεμβρίου 2022.
                  
               
                     (4)
                  
                  
                     Ουδεμία διάταξη της παρούσας απόφασης δεν θα πρέπει να νοείται ότι θίγει την ανεξαρτησία και την αυτονομία των δικαστών και των εισαγγελέων σε εκκρεμείς δικαστικές διαδικασίες στα πλαίσια της EULEX KOSOVO.
                  
               
                     (5)
                  
                  
                     Λόγω του ειδικού χαρακτήρα των δραστηριοτήτων της EULEX KOSOVO προς υποστήριξη των μεταφερθεισών δικαστικών διαδικασιών εντός κράτους μέλους, είναι σκόπιμο να προσδιοριστεί στην παρούσα απόφαση το ποσό που προβλέπεται να καλύψει την υποστήριξη προς τις εν λόγω μεταφερθείσες δικαστικές διαδικασίες και να προβλεφθεί η εκτέλεση αυτού του τμήματος του προϋπολογισμού μέσω επιχορήγησης.
                  
               
                     (6)
                  
                  
                     Η κοινή δράση 2008/124/ΚΕΠΠΑ θα πρέπει να τροποποιηθεί αναλόγως.
                  
               
                     (7)
                  
                  
                     Η EULEX KOSOVO θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κοινή δράση 2008/124/ΚΕΠΠΑ τροποποιείται ως εξής:
            
                        1)
                     
                     
                        Στο άρθρο 3, προστίθεται η ακόλουθη περίοδος:
                        «Το καθήκον παροχής επιχειρησιακής στήριξης στον διάλογο που διεξάγεται υπό την αιγίδα της ΕΕ θα μεταφερθεί στο Γραφείο της Ευρωπαϊκής Ένωσης στο Κόσοβο έως τις 31 Δεκεμβρίου 2022.»
                     
                  
                        2)
                     
                     
                        Το άρθρο 16 τροποποιείται ως εξής:
                        
                                    α)
                                 
                                 
                                    Στην παράγραφο 1, προστίθενται τα ακόλουθα εδάφια:
                                    «Το ποσό δημοσιονομικής αναφοράς που προορίζεται να καλύψει τις δαπάνες της EULEX KOSOVO από τις 15 Ιουνίου 2021 έως τις 14 Ιουνίου 2023 ανέρχεται σε 173 693 683 ευρώ. Από το ποσό αυτό, το ποσό που προορίζεται να καλύψει τις δαπάνες της EULEX KOSOVO για την εκτέλεση της εντολής της στο Κόσοβο ανέρχεται σε 57 900 000 ευρώ, ενώ το ποσό που προορίζεται να καλύψει την υποστήριξη προς τις μεταφερθείσες δικαστικές διαδικασίες εντός κράτους μέλους ανέρχεται σε 115 793 683 ευρώ.
                                    Η Επιτροπή υπογράφει για ποσό 115 793 683 ευρώ συμφωνία επιχορήγησης με τον γραμματέα ο οποίος ενεργεί εξ ονόματος γραμματείας που διαχειρίζεται τις μεταφερθείσες δικαστικές διαδικασίες. Στη συμφωνία επιχορήγησης εφαρμόζονται οι κανόνες για τις επιχορηγήσεις που προβλέπονται στον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (*1).
                                    Το ποσό δημοσιονομικής αναφοράς υπέρ της EULEX KOSOVO για τη μετέπειτα περίοδο αποφασίζεται από το Συμβούλιο.
                                    
                                       (*1)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).»·"
                        
                                 
                              
                                    β)
                                 
                                 
                                    Η παράγραφος 4 αντικαθίσταται από το ακόλουθο κείμενο:
                                    
                                       «4.   Εκτός από τα ποσά που αναφέρονται στην παράγραφο 1 σχετικά με την υποστήριξη προς τις μεταφερθείσες δικαστικές διαδικασίες εντός κράτους μέλους, η EULEX Kosovo είναι υπεύθυνη για την οικονομική εκτέλεση του προϋπολογισμού της αποστολής. Προς τούτο, η EULEX Kosovo υπογράφει συμφωνία με την Επιτροπή.».
                                    
                                 
                              
                  
                        3)
                     
                     
                        Στο άρθρο 20 δεύτερη παράγραφος, η πρώτη πρόταση αντικαθίσταται από το ακόλουθο κείμενο:
                        «Λήγει στις 14 Ιουνίου 2023.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 3 Ιουνίου 2021.
            
               
                  Για το Συμβούλιο
               
               
                  Ο Πρόεδρος
               
               P. N. SANTOS
            
         
         
            (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.
         
            (1)  Κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ (ΕΕ L 42 της 16.2.2008, σ. 92).
         
            (2)  Απόφαση (ΚΕΠΠΑ) 2020/792 του Συμβουλίου, της 11ης Ιουνίου 2020, για την τροποποίηση της κοινής δράσης 2008/124/ΚΕΠΠΑ σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX ΚΟΣΣΥΦΟΠΕΔΙΟ) (ΕΕ L 193 της 17.6.2020, σ. 9).